**Ministru kabineta noteikumu projekta**

**„Grozījumi Ministru kabineta 2014.gada 12.augusta noteikumos Nr.461** „**Prasības pārtikas kvalitātes shēmām, to ieviešanas, darbības, uzraudzības un kontroles kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 4.panta divpadsmitā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2014.gada 12.augusta noteikumi Nr.461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība” (turpmāk – noteikumi Nr.461) nosaka prasības pārtikas kvalitātes shēmām, tostarp nacionālajai pārtikas kvalitātes shēmai.Ievērojot Valdības rīcības plāna un Nacionālā attīstības plāna 2014.–2020.gadam prioritāšu pasākumus, kas paredz kvalitatīvas vietējās izcelsmes pārtikas pieejamības veicināšanu vietējā tirgū un pārtikas kvalitātes shēmu produktu ražotāju atbalstīšanu, kā arī vietējo preču un pakalpojumu iepirkuma īpatsvara palielināšanu publiskajos iepirkumos, nepieciešams precizēt nacionālās pārtikas kvalitātes shēmas prasības un paredzēt prasības jauniem produktu veidiem – svaigiem, mizotiem kartupeļiem un citiem dārzeņiem, skābētiem un sālītiem dārzeņiem, kafijai, tējai un mannai, kā arī precizēt dažus kvalitātes prasību rādītājus, piemēram, piena sasalšanas punktam. Tāpat ir jāprecizē kritēriji gaļai – tie nosaka, ka gaļas sastāvā esošo tauku un saistaudu saturs nepārsniedz Eiropas Parlamenta un Padomes 2011. gada 25. oktobra Regulā (ES) Nr. 1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu(turpmāk– Regula Nr. 1169/2011) noteiktās robežas. Precizētas prasības eļļas augu produktiem, paaugstinātas kvalitātes prasības attiecinot gan uz rapšu eļļu, gan arī uz citu augu eļļām. Jāpapildina arī prasības primāro produktu ražotājiem attiecībā uz vidi saudzējošu metožu lietošanu dārzkopībā saskaņā ar normatīvajiem aktiem par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020.gada plānošanas periodā. Lai patērētājus nodrošinātu ar bioloģiskās lauksaimniecības produktiem, kā arī atbalstītu vietējos ražotājus – bioloģiskās lauksaimniecības shēmas dalībniekus, nepieciešams detalizētāk noteikt gan bioloģiskās lauksaimniecības shēmas darbības kārtību, gan jaunu shēmas dalībnieku pieteikšanās kārtību, kā arī skaidrus kritērijus bioloģiskās lauksaimniecības shēmas operatoram, kurš ražo produktus, kas paredzēti lietošanai pārtikā, ja produkts tirdzniecībā ir nonācis ar norādi par bioloģisko lauksaimniecību, nevis realizēts kā konvencionālais. Papildus ir noteikts minimālais realizējamais apjoms.Ja rodas pamatotas aizdomas par to, ka produkts neatbilst nacionālās pārtikas kvalitātes shēmas prasībām, Pārtikas un veterinārajam dienestam dotas tiesības veikt produktu laboratorisko izmeklēšanu. Saskaņā ar Pārtikas aprites uzraudzības likuma 21.2pantulaboratorisko izmeklēšanu atbilstoši Pārtikas un veterinārajam dienestam noteiktajām funkcijām nodrošina Pārtikas drošības, dzīvnieku veselības un vides zinātniskais institūts "BIOR", tādēļ noteikumu projektā noteikts, ka pamatotu aizdomu gadījumos izmaksas par analīzēm sedz operators atbilstoši Pārtikas drošības, dzīvnieku veselības un vides zinātniskā institūta "BIOR" valsts pārvaldes uzdevumu ietvaros veikto darbību cenrādim. Tā kā nacionālās pārtikas kvalitātes shēmas operatoru skaits arvien palielinās, ir palielinājies arī informācijas apjoms operatoru iesūtītajos pārskatos, tādēļ ir nepieciešams par divām nedēļām pagarināt termiņu, kurā kontroles institūcija apkopo informāciju un to nosūta Zemkopības ministrijai, t.i., līdz katra gada 30.martam.Noteikumu projekts pilnībā atrisinās minētās problēmas.  |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija |   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vairāk nekā 1400 pārtikas kvalitātes shēmās iesaistīto dalībnieku |
| 2. | Tiesiskā regulējuma ietekme uz tautsaimniecību un administratīvo slogu | Ražotājiem dota iespēja ražot kvalitatīvus vietējos produktus un piedalīties pārtikas kvalitātes shēmās, kā arī patērētājiem saņemt kvalitatīvus vietējos produktus. |
| 3. | Administratīvo izmaksu monetārs novērtējums | Noteikumu projekts paredz, ka operators, kas vēlas sākt darbību bioloģiskās lauksaimniecības shēmā, rakstveidā (elektroniski vai papīra formā) vienā no kontroles institūcijām, kas noteiktas bioloģiskās lauksaimniecības jomu reglamentējošajos normatīvajos aktos, (turpmāk – bioloģiskā kontroles institūcija) iesniedz iesniegumu, sarakstu ar bioloģiskās lauksaimniecības shēmas produktu izejvielu piegādātājiem, darījumu vai maksājumu apliecinošu dokumentu kopijas vai kopsavilkumu, kas apliecina, ka bioloģiskās lauksaimniecības produkti ir realizēti noteiktā apjomā.Pēc 2014.gada datiem, vidēji gadā shēmai pievienojas 15 operatoru. Pēc www.csb.gov.lv datiem, vidējā alga privātajā sektorā 2013.gadā ir EUR 689,00 mēnesī. Pieņemot, ka viena iesnieguma un dokumentu sagatavošana un elektroniska iesniegšana kontroles institūcijā varētu aizņemt divas stundas dienā, privātā sektora administratīvās izmaksas ir šādas:EUR 4,31 x 2 h x 15 = EUR 129,30.Pieņemot, ka kontroles institūcijai, lai izskatītu iesniegtos dokumentus un pēc pozitīva lēmuma iekļaut reģistrā vai pēc negatīva lēmuma rakstveidā, t.i., elektroniski to paziņot par to operatoram, varētu prasīt 2 stundas, un ievērojot, ka, pēc www.csb.gov.lv datiem, vidējā alga privātajā sektorā 2013.gadā ir EUR 689,00 mēnesī, privātā sektora administratīvās izmaksas ir šādas:EUR 4,31 x 2 h x 15 = EUR 129,3.Katru gadu kontroles institūcija apkopo jau esošo bioloģiskās lauksaimniecības shēmas dalībnieku iesūtītos kopsavilkumus par realizēto apjomu un aktualizē reģistru. Pieņemot, ka kontroles institūcijai iesniegto kopsavilkumus izskatīšanai un ierakstu aktualizēšanai reģistrā vajag 1 stundu, un, ievērojot, ka, pēc www.csb.gov.lv datiem, vidējā alga privātajā sektorā 2013.gadā ir EUR 689,00 mēnesī, privātā sektora administratīvās izmaksas ir šādas:EUR 4,31 x 1 h x 1000 = EUR 4310.  |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2012.gada 21.novembra Regula (ES) Nr.1151/2012 par lauksaimniecības produktu un pārtikas produktu kvalitātes shēmām (turpmāk– Regula Nr. 1151/2012);Komisijas 2014.gada 13.jūnija Īstenošanas regula (ES) Nr.668/2014, ar ko paredz noteikumus par to, kā piemērot Eiropas Parlamenta un Padomes Regulu(ES)Nr.1151/2012 par lauksaimniecības produktu un pārtikas produktu kvalitātes shēmām (turpmāk– Regula Nr. 668/2014);Regula Nr. 1169/2011. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1151/2012 12. un 23.pants | Noteikumu projekta 2. punkts (3.¹3.apakšpunkts) | Regulas Nr.1151/2012 12. un 23.panta prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības |
| Regulas Nr.668/2014 13.pants un X pielikums | Noteikumu projekta 2. punkts (3.¹3.apakšpunkts) | Regulas Nr.668/2014 13.panta un X pielikuma prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības |
| Regulas Nr. 1169/2011 VII pielikuma B daļas 17.punkts | Noteikumu projekta 27.punkts (6. pielikuma 15.p.) un 51. punkts (11.pielikuma 12.p.)  | Regulas Nr. Nr. 1169/2011 VII pielikuma 17.punkta prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

*Anotācijas V sadaļas 2.tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts no **18.06.2015.** līdz **26.06.2015.** tika ievietots Zemkopības ministrijas tīmekļa vietnē komentāru sniegšanai. |
| 2. | Sabiedrības līdzdalība projekta izstrādē | Noteikumu projekts 19.06.2015. tika nosūtīts saskaņošanai biedrībām „Lauksaimnieku organizāciju sadarbības padome”, „Zemnieku saeima”, „Latvijas Lauksaimniecības kooperatīvu asociācija” un „Latvijas Pārtikas uzņēmumu federācija”. |
| 3. | Sabiedrības līdzdalības rezultāti | Biedrību „Lauksaimnieku organizāciju sadarbības padome un „Latvijas Pārtikas uzņēmumu federācija” sniegtie priekšlikumi ir ņemti vērā. Laikā, kad projekts bija ievietots Zemkopības ministrijas tīmekļa vietnē, komentāri netika saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests, biedrības „Vides kvalitāte” sertifikācijas institūcija „Vides kvalitāte” un VSIA „Sertifikācijas un testēšanas centrs”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta, pamatojoties uz esošo institūciju resursiem. |
| 3. | Cita informācija | Nav |

# Zemkopības ministrs J.Dūklavs

29.09.2015. 15:03

1454

G.Dzerkale

67027404, Ginta.Dzerkale@zm.gov.lv